|  |  |
| --- | --- |
| Norsk Journalistlag, Norsk Redaktørforening, Norsk Presseforbund  |  |
| Klage over manglende tilgang til historisk informasjon fra folkeregisteret |

Det vises til brev av 23. juni 2015.

Finansdepartementet fastsatte i brev til Skattedirektoratet av 6. januar 1994 at til undersøkende journalistisk virksomhet kan følgende folkeregisteropplysninger utleveres om navngitt og identifiserbare personer: Fullt navn, fødselsdato og personnummer, adresse og eventuell dødsdato.

Opplistingen har vært regnet som uttømmende og således ikke gitt grunnlag for noen utvidet fortolkning.

Med bakgrunn i det brev vi har mottatt i saken, har vi tatt opp spørsmålet om det likevel skulle være grunnlag for en slik fortolkning med Finansdepartementet.

Departementet har vurdert saken slik at det er grunnlag for en utvidet fortolkning, særlig sett hen til at det ikke dreier seg om taushetsbelagte opplysninger, og det i utkastet til ny lov om folkeregistrering er foreslått at de omtalte opplysninger gjøres allment tilgjengelig.

Skattedirektoratet har etter dette besluttet at det til undersøkende journalistisk virksomhet kan utleveres opplysninger om en navngitt identifiserbar persons adresse- og navnehistorikk. Skattedirektoratet vil orientere sin distributør om denne beslutningen slik at søkefunksjonaliteten gjenopprettes.

|  |
| --- |
| Vennligst oppgi vår referanse ved henvendelser i saken. |
| Med hilsen |
| Jan M Magnus |
| *Direktør* |
| Rettsavdelingen |
|  Harald Hammer |
|  |  |
|  |  |
|  |

*Dokumentet er elektronisk godkjent og har derfor ikke håndskrevne signaturer*